b'\n_START_ARTICLE_\nLongailendas ledus t\xc4\x93ja\n_START_PARAGRAPH_\nLongailendas ledus t\xc4\x93ja (ang\xc4\xbcu: Long Island Iced Tea) ir alkoholisks kokteilis, kura klasisk\xc4\x81 recepte sast\xc4\x81v no degv\xc4\xabna, tekilas, gai\xc5\xa1\xc4\x81 ruma, d\xc5\xbeina, triple sec jeb apels\xc4\xabnu li\xc4\xb7iera, svaiga citrona sulas, cukura s\xc4\xabrupa un kolas, kas piedod kokteilim ledus t\xc4\x93jas izskatu. Kokteili pagatavo sajaucot vien\xc4\x81d\xc4\x81s proporcij\xc4\x81s visus alkoholiskos dz\xc4\x93rienus, pievienojot citrona sulu, s\xc4\xabrupu un kolu. Dz\xc4\x93rienu parasti pasniedz augst\xc4\x81 gl\xc4\x81z\xc4\x93 ar ledu, salmi\xc5\x86u un citrona \xc5\xa1\xc4\xb7\xc4\x93l\xc4\xabti. T\xc4\x81 liel\xc4\x81 alkohola koncentr\xc4\x81cijas un maz\xc4\x81s kolas daudzuma d\xc4\x93\xc4\xbc ir aptuveni 22% stiprs._NEWLINE_Ir vair\xc4\x81kas versijas, kas ir rad\xc4\xabjis kokteili. K\xc4\x81 viena no versij\xc4\x81m ir, ka kokteili pirmo reizi 1972. gad\xc4\x81, rad\xc4\xabja Longailendas b\xc4\x81rmenes Roberts Buts, kas piedal\xc4\xabj\xc4\x81s b\xc4\x81rme\xc5\x86u konkurs\xc4\x81, kur\xc4\x81 bija j\xc4\x81pagatavo jauns kokteilis izmantojot triple sec jeb apels\xc4\xabnu li\xc4\xb7ieri. Longailendas ledus t\xc4\x93ja ir viens no koktei\xc4\xbciem, ko Starptautisk\xc4\x81 B\xc4\x81rme\xc5\x86u asoci\xc4\x81cija ir iek\xc4\xbc\xc4\x81vusi IBA ofici\xc4\x81lo koktei\xc4\xbcu sarakst\xc4\x81.'